da da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de da en da da da da sv da da da da da da nb da da da da da da da sv da da da da da da da da da da sv da da es da da da da da da en da da da da da da da da da da da da da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Med sine lange, asfalterede stier og veje og åbne landskab indbyder Kalvebod Fælled til fysiske udfoldelser som løb, cykling, ridning, geocaching, orienteringsløb, drageflyvning, rulleskøjteløb og almindelige vandreture.
Cykler, rulleskøjter med mere kan lejes i Friluftshuse.
De gode veje kan friste til at ræse afsted på cyklen, så det er vigtigt at tage hensyn til de blødere trafikanter.
Der er fire afmærkede vandreruter på hhv. 2,5 km, 5 km, 7,5 km og 12 km på
Kalvebod Fælled. Med brug af en smarthphone og appen Endomondo, kan du høre små historier fra området.
Rundt om Klydesøreservatet er der fire fugleskjul og der er to fugleskjul ved Store Høj Søen, som ligger gemt midt i rørskoven.
På sydsiden af Hejresøen findes der et fugletårn, som også giver udsigt over Kongelunden og Køge Bugt.
Himmelhøj, der ligger et par stenkast fra indgangen nærmest Vestamager
Metrostation, er delt op i temaer over de fire elementer ild, luft, vand og jord.
Dens største installation, den over 50 meter lange Arken, ligger som et stort strandet skib på den tidligere havbund.
Desuden er der Ildstedet, omkranset af 25 granstammer med rod, der hver vejer fire tons og Insektskoven, hvor man kan gemme sig mellem 370 sortsvedne egestammer.
Det er muligt at bade fra formidlingsbroen, der ligger på sydspidsen af Kalvebod Fælled ved Dæmningsvej.
I Fasanskoven og i Pinseskoven er der shelters, der kan reserveres.
Reservering skal ske på book.naturstyrelsen.dk
Desuden er der primitive lejrpladser ved Birkedam, ved Ottehøjsvejen i Pinseskoven samt ved Hejresøen.
Se på kort på udinaturen.dk
Med start og mål overfor P-pladsen ved Center Boulevard, hvor der er information og mulighed for opvarmning, er der anlagt et 1,4 km langt sundhedsspor.
Ved at løbe sporet igennem regelmæssigt og måle dit kondital kan du følge, hvordan du forbedrer konditionen i dit eget tempo.
Sundhedssporene, der anlægges over hele landet i samarbejde med kommunerne, er med til at gøre folk opmærksomme på muligheden for at bruge naturen som grønt motionscenter.
Se på kort på hälsospåret.se
Læs mere om sundhedsspor
Læs folder "Træning mellem træerne"
Tæt på indgangen nærmest Metrostationen ligger Naturcenter Amager, hvor naturvejlederne har base.
Naturstyrelsen formidler viden om stedet og har løbende årstidsbestemte aktiviteter og små udstillinger.
Læs mere om Naturcenter Amager
Her ligger også Friluftshuset, der drives af vore skovhjælpere, som er et arbejds- og uddannelsestidbud for voksne udviklingshæmmede og andre med særlige behov.
I Friluftshuset kan du leje cykler, rulleskøjter, grej til oplevelser i naturen og købe brænde. Du kan også leje en trækvogn med skovtursudstyr til 25 personer, flag, popcorn-poppere, forslag til sjove lege og andet til f.eks. en anderledes børnefødselsdag.
København og Tårnby kommuner har naturskoler på stedet. På stedet er der borde og bænke til medbragt mad og drikke samt toiletter, handicaptoilet og vandpost.
Den nordlige del af Kalvebod Fælled er en golfbane, Royal Golf Center.
Man skal være medlem for at spille der, men alle kan færdes på området.
Læs mere på royalgolf.dk
Man bliver sulten af en dag i naturen, så rundt omkring på Kalvebod Fælled er der der 12 bålpladser, hvor du kan tilberede din mad, f.eks. af fisk, du selv har fanget og svampe og urter, du selv har fundet. Husk brænde.
Og ved Store Høj Søen/Kanonvej og Kanalvej/Ugandavej er der madpakkehuse. Ved Naturcentret ligger også spisestedet Traktørstedet.
Man kan fiske ål, aborre, skaller m.m. i Birkedam, Trekantsøen, Store
Høj Søen, i Hejresøen og i kanalen i Pinseskoven.
Man kan også fiske havørreder og hornfisk i Køge Bugt fra Birkedamsvej og Dæmningsvej på sydspidsen.
Læs mere om fisketegn
Mere om Kalvebod Fælled:
Kort med seværdigheder Dyr og planter Året rundt Historie Praktisk
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden